Loven skal ændres, så Im og Suthida Nielsen kan vende tilbage til Danmark. Det mener Liberal Alliance, som altså er på linje med et stort flertal i Folketinget. - Vi er mange, der godt kan se det urimelige i denne sag. Så hvis der sker en lovændring på baggrund af sagen om den her familie, så skal de selvfølgelig også have glæde af det, siger Merete Riisager, som er integrationsordfører for Liberal Alliance. - det vil være en god ide at få det klaret hurtigst muligt. Hvis det virkelig skal være til gavn for den her familie, så skal de have mulighed for at vende hjem, før de er nødt til at rodfæste sig i Thailand, siger Merete Riisager.
Liberal Alliance vil gerne være med til at ændre loven, så Im og Suthida Nielsen kan vende tilbage til Danmark.